 ඔබ විල්පත්තු සිද්ධිය ගැන මතක් කළා. රිෂාඞ් බදියුදීන් ඇමතිගේ ක‍්‍රියාකලාපය ගැන ඔබ මොකද කියන්නෙ? ඒක අසාධාරණයක් නෙවෙයි. බොදු බලසේනා සංවිධානය කියන ප‍්‍රශ්නයක් එතන නෑ. විල්පත්තුවෙ මුස්ලිම් මිනිස්සු සත්තු එක්ක ජීවත් වෙන්නෙ නෑ. මේ අය මේ සිද්ධිය ගැන වැරදි මතයක් රටට දෙන්න උත්සාහ කරන්නේ. ආණ්ඩුව මේ ප‍්‍රශ්නය ඇති කළේ නැත්නම් දැන් මොකද මේ අයට වෙන තැනකින් ගෙවල් දෙන්න හදන්නේ. උතුරු නැගෙනහිර මුස්ලිම් ජනතාව තමන්ගෙ ඉඩම් නැති කරගත්ත කොටසක්. සුනාමියේදී ගෙවල් අහිමි සිංහල, දෙමළ අයට ගෙවල් දුන්නා. ඒත් සෞවුදි අරාබියෙන් හම්බවෙච්ච අම්පාරෙ ගෙවල් 550 දුන්නෙ නෑ මුස්ලිම් ජනතාවට. රිෂාඞ් බදියුදීන්ගෙ ක‍්‍රියාකලාපය වැරදි නම් ආණ්ඩුව එයාට විරුද්ධව නීතිය ක‍්‍රියාත්මක කරන්න එපායැ. එයා ආණ්ඩුවෙ ඇමති කෙනෙක්. ආණ්ඩුව කරන්න  ඕනැ ප‍්‍රශ්නයක් ඇතිවුණු ගමන් ඒවා විසඳන්න. ඒ වෙනුවට ආණ්ඩුව කරන්නේ එක එක කණ්ඩායම් ෆෝම් කරවලා මිනිස්සු කොටවන එක. මේක ආණ්ඩුවක්ද? මේක ආණ්ඩුවක් නෙවෙයි පාණ්ඩුවක්.